《彭城怀古 其二》
清代·廖文锦

力除狼虎气吞嬴，胆落诸侯壁上兵。千古大观三月火，半生小忍一杯羹。

难消帐下歌姬恨，不受江东子弟情。十丈灵旗阴白昼，犹闻叱咤大风声。

作者简介：（?—1834）清福建永定人，寄籍江苏嘉定。廖冀亨曾孙。嘉庆十六年进士。历任编修、国史馆提调。道光间充文渊阁校理。出为河南南阳知府，护理南汝光道，数决疑狱。调补卫辉府知府，倡捐修试院，整理崇本书院，疏浚延津任光屯沟渠等，多著善政。